15 Pego ya mabapi le Paseka ga e fo re ruta gore Jehofa o kgona go šireletša batho ba gagwe. O ile a kgona le go ba phološa, ka ge a ba “ntšhitše Egipita.” Nagana ka seo se bego se akaretšwa ke se. Ba be ba hlahlwa ke thololo ya leru le ya mollo. Ba ile ba sepela mo go omilego ka gare ga Lewatle le Lehwibidu ge meetse a lona a be a arogane ka bogare. Ge ba tsheletše ka mošola, ba ile ba bona ge meetse ao a bolaya madira a Baegipita. Ke moka Baisiraele bao ba bego ba phologile ba ile ba opela ka gore: “Anke ke opelele Jehofa. . . . O lahletše pere le monamedi wa yona ka lewatleng. Jah ke matla a ka le tšhireletšo ya ka, ka ge e le yena a mphološago.”—Ek. 13:14, 21, 22; 15:1, 2; Ps. 136:11-15. Na U na le Lipotso Tsa Bibele? Fumana Likarabo Tse Nepahetseng!